**ROMÂNIA**

JUDEŢUL ARAD

**COMUNA ŞILINDIA**

 **CONSILIUL LOCAL**

Silindia,nr.384,tel.0257/372700,0257/372701,Fax 0257/372703, e-mail:primariasilindia@gmail.com

**HOTĂRÂREA NR.47**

**Din data de 29.06.2022**

Privind ajustarea prețului contractului de achiziție publică de lucrări pentru obiectivul de investiții

**„Înființare rețea de alimentare cu apă în comuna Șilindia , județul Arad ”**

Consiliul local Șilindia,

 Având în vedere:

 - Proiectul de hotărâre iniţiat de primarul comunei Şilindia;

- Referatul de aprobare al primarului comunei Șilindia;

- Adresa din partea constructorului nr. 22/09.05.2022, înregistrată la sediul UAT Comuna Șilindia cu nr. de înregistrare 1240/09.05.2022, prin care propune spre analiza beneficiarului în ceea ce privește valoarea ajustării contractului de execuție lucrări, invocând în acest sens prevederile art. 2, alin. 10 din OUG 47/15.04.2022;

- prevederile Ordonanței de Urgență nr. 47/15.04.2022 privind reglementarea unor măsuri fiscal-bugetare;

- prevederile Legii 98/2016 privind achizițiile publice,

 - Numărul de ....voturi „ pentru” ... „abțineri”...„împotrivă” al consilierilor din total de 9 ;

 - Avizul favorabil al comisiei de specialitate ;

 În temeiul art. 139 alin.(1) şi art. 196 alin.1 din O.U.G nr. 57/2019 privind Codul Administrativ

**H O T Ă R Ă Ș T E :**

**Art. 1** Se aprobă ajustarea prețului contractului de achiziție publică de lucrări încheiat între UAT Comuna Șilindia , în calitate de autoritate contractantă și SC E-ONE CONSTRUCT SRL, în calitate de executant, ca urmare a atribuirii contractului de achiziție publică nr. 3165 /30.10.2018 pentru obiectivul de investiții **“Înfiintare retea de alimentare cu apa în comuna Șilindia , județul Arad ”** – proiect finanțat prin PNDL, utilizând formula de ajustare conform OUG nr. 47/15.04.2022, prin aplicarea la restul de executat al contractului, a indicilor de cost lunari în construcții pentru costul materialelor (INS).

**Art. 2** Se aprobă suplimentarea contractului cu **604.719,31** lei fără TVA și valoarea totală a restului de executat după ajustare conform OUG 47/15.04.2022 pentru obiectivul de investiții, în cuantum de **2.904.339,03** lei fără TVA, la care se adaugă TVA în valoare de **551.824,42** lei.

**Art. 3** Se aprobă devizul general actualizat întocmit conform prevederilor Ordonanței Guvernului nr. 47/15.04.2022, conform Anexei 1 la aceeastă hotărâre de consiliu.

**Art. 4** Valoarea de ajustare menționată la Art. 1 va fi rectificată, prin adăugare sau diminuare, în funcție de indicele lunar al prețurilor de consum total comunicat de I.N.S., aplicat fiecarei situații de lucrări.

**Art. 5**. – Prezenta se comunică cu:

* Instituţia Prefectului – Judeţul Arad Serviciul Juridic şi Contencios Administrativ;
* Prin afişare la sediu şi pe site-ul propriu, [www.primariasilindia.ro](http://www.primariasilindia.ro)

**PREŞEDINTE DE ȘEDINȚĂ,**

**Scrob Eugenia**

 **Contrasemnează,**

 Secretar general

 **Iercoşan Silvia**